Diari Oficial de la Generalitat Valenciana


Sumari del DOGV 7787, del 20-05-2016 (2016/3179)

Aprovació de l'informe ambiental i territorial estratègic de la modificació número 17 del pla general.
------------------------------------------------------------------------------------------------------

### Dades del document

Número de DOGV
:   7787

Data del DOGV
:   20-05-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/3179


Data del document
:   05-05-2016

Organisme emissor
:   Ajuntament de Vall d'Alba

Tipus de document
:   Anunci

Descriptors 

:   * Vall d'Alba
    * pla d'urbanisme
    * administració local

Aprovació de l'informe ambiental i territorial estratègic de la modificació número 17 del pla general. [2016/3179]  
Es publica Decret d'Alcaldia número 56, de data 4 de maig de 2016, el text literal del qual diu:  
De conformitat amb les atribucions que m'atorga l'article 21.1.j de la Llei reguladora de les bases de règim local i l'article 51.1 de la Llei d'ordenació del territori, urbanisme i paisatge de la Comunitat Valenciana.  
Elaborat pels serveis tècnics competents, amb data 29 d'abril de 2016, l'informe ambiental i territorial estratègic de modificació número 17 del pla general de Vall d'Alba denominat Modificació superfície parcel·la mínima unitats d'execució número 1 al 7 del polígon industrial (parcel·les grans) i informe favorable de Secretaria, resolc:  
  
Aprovar l'informe ambiental i territorial estratègic de modificació número 17 del pla general de Vall d'Alba denominat Modificació superfície parcel·la mínima unitats d'execució número 1 al 7 del polígon industrial (parcel·les grans) la part dispositiva del qual diu:  
  
A) «Acord:  
Analitzada la proposta de la modificació puntual número 17 del pla general de Vall d'Alba Modificació superfície parcel·la mínima unitats d'execució número 1 al 7 del polígon industrial (parcel·les grans), cal considerar que la dita modificació quedaria emmarcada en l'article 46.3 de la LOTUP, per considerar que es tracta d'una modificació menor del pla general de Vall d'Alba.  
Per això, segons estableix l'article 51.2.b de la LOTUP, per considerar, d'acord amb els criteris de l'annex VIII de la dita llei, que la proposta de la modificació puntual número 17 del pla general de Vall d'Alba denominada Modificació superfície parcel·la mínima unitats d'execució número 1 al 7 del polígon industrial (parcel·les grans) no té incidència significativa en el model territorial del municipi ni produeix increment significatiu en el consum de recursos, no suposa afecció sobre elements del patrimoni natural i cultural, ni produeix efectes sobre espais naturals de la Xarxa Natura 2000, es pot concloure que la proposta de modificació número 17 del pla general de Vall d'Alba no presenta efectes significatius sobre el medi ambient i, per tant, se sotmet al procediment d'avaluació ambiental i territorial estratègic simplificat.  
  
D'acord amb el que s'ha exposat, es resol:  
Emetre informe ambiental i territorial estratègic favorable en el procediment simplificat d'avaluació ambiental i territorial de la modificació puntual número 17 del pla general de Vall d'Alba denominada Modificació superfície parcel·la mínima unitats d'execució número 1 al 7 del polígon industrial (parcel·les grans), d'acord amb els criteris de l'annex VIII de la LOTUP, per no tindre efectes significatius sobre el medi ambient, corresponent continuar la tramitació de la modificació puntual del pla general d'acord amb la seua normativa sectorial.  
  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si una vegada publicat en el Diari Oficial de la Comunitat Valenciana no s'haguera procedit a l'aprovació de la modificació puntual 17 del pla general de Vall d'Alba en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègic simplificat.»  
  
Cosa que es publica als efectes oportuns.  
  
Vall d'Alba, 5 de maig de 2016.- L'alcaldessa: Marta Barrachina Mateu.